**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23.nr.; 1996, 9., 14., 23.nr.; 1997, 23.nr.; 1998, 13.nr.; 2000, 13.nr.; 2002, 10., 23.nr.; 2003, 14.nr.; 2004, 2., 12., 23.nr.; 2005, 13., 14.nr.; 2006, 15.nr.; 2007, 7., 12.nr.; 2008, 14., 23.nr.; 2009, 6., 7., 17., 22.nr.; Latvijas Vēstnesis, 2010, 23., 51./52., 160.nr.; 2011, 4.nr., 2012, 50., 56.nr.) šādus grozījumus:

1. 63.panta pirmajā daļā:

**svītrot 11.punkta ievaddaļā vārdus „Latvijas Republikas un Eiropas Savienības normatīvajiem aktiem un”;**

**papildināt pēc vārdiem „starptautiskajiem līgumiem” ar vārdiem „izņemot, ja tajos noteikts citādi”;**

papildināt ar **18.punktu** šādā redakcijā:

18) Valsts ieņēmumu dienestam – pamatojoties uz pieprasījumu, ko akceptējis Valsts ieņēmumu dienesta ģenerāldirektors, viņa vietnieks vai nodokļu administrēšanas struktūrvienības vadītājs vai viņa vietnieks, saskaņā ar Latvijas Republikas **vai** tieši piemērojamiem Eiropas Savienības normatīvajiem aktiem **vai Latvijas Republikas Saeimas apstiprinātajiem starptautiskajiem līgumiem, ja tajos ir noteikta paredzami svarīgas informācijas sniegšana,  Latvijas Republikas, citas Eiropas Savienības dalībvalsts vai otras līgumslēdzējas valsts nodokļu administrēšanas vajadzībām paredzami svarīgu informāciju. Šī punkta piemērošanai paredzami svarīga informācija nozīmē sekojošo:**

1. bankas konta esamību;
2. bankas konta turētāju**;**
3. personu, kura pilnvarota rīkoties ar bankas kontu;
4. personu, kura atvēra bankas kontu;
5. bankas konta pārskata perioda sākuma atlikumu un beigu atlikumu;
6. procentu summu, kas nomaksāta par šajā bankas kontā esošajiem naudas līdzekļiem par konkrētu laika periodu;
7. nomaksāto nodokļu summu par procentiem konkrētā laika periodā;
8. bankas konta izrakstu par konkrētu laika periodu;
9. informāciju vai dokumentus saistībā ar konkrētu darījumu;
10. informāciju par citiem konta turētāja kontiem bankā konkrētajā laika periodā, kā arī to, vai minētajiem kontiem ir piesaistīta maksājumu karte (tās veids, numurs un tās lietotājs);
11. informāciju, vai attiecīgā maksājumu karte ir piesaistīta bankas kontam”.
12. Informatīvajā atsaucē uz Eiropas Savienības direktīvām:

izslēgt 1.punktu;

papildināt informatīvo atsauci ar 20.punktu šādā redakcijā:

„20) Padomes 2011.gada 15.februāra direktīvas 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK.”

Likums stājas spēkā 2013.gada 1.janvārī.

Ministru prezidents                   V.Dombrovskis

Finanšu ministra vietā –

zemkopības ministre                       L.Straujuma

11.10.2012 9:51

333

Ingūna Runča, 67083919

Inguna.Runca@fm.gov.lv